**Sensorveiledning for FRA4300**

Sensorveiledningen tar utgangspunkt i læringsmålene definert i emnebeskrivelsen. Etter fullført emne skal studenten ha:

* lært å skrive prosjektskisse og å utforme en klar problemstilling
* fått trening i å planlegge og strukturere en akademisk oppgave på 80-100 sider
* lært å sette opp en korrekt bibliografi
* lært å bruke fotnoteapparatet i større akademiske arbeider
* lært å beherske korrekt sitatpraksis
* fått øvelse i å gi konstruktive tilbakemeldinger på arbeidet til medstudenter

Videre spesifiserer emnebeskrivelsen følgende:

* Studentens prestasjon vurderes til bestått eller ikke bestått.
* For at kandidaten skal kunne få karakteren "bestått", må prestasjonen være akseptabel hva angår både innhold og språkføring.

Ved bedømmelsen legges det derfor vekt på:

* At prosjektskissen inneholder følgende:
* En tydelig problemstilling innenfor språk, område eller litteratur. Det vil også være mulig med flere alternativer om det fortsatt er usikkert hvilken problemstilling som er den mest relevante.
* Et forslag til corpus
* En kort beskrivelse av metoden som tenkes brukt
* Et forslag til disposisjon
* En foreløpig litteraturliste
* At prosjektskissen er skrevet på fransk og at språkføringen er i samsvar med det som forventes på masternivå
* At studenten behersker korrekt sitatpraksis
* At studenten er konsekvent i fotnoteapparatet og kildebruken, uansett hvilket system som er valgt
* At prosjektskissen imøtekommer de etiske kravene knyttet til sitatpraksis og kildebruk
* At prosjektskissen imøtekommer de formelle kravene definert i emnebeskrivelsen: "Eksamensformen på emnet er en prosjektskisse på **maksimalt 3 sider**, bibliografi **ikke** medregnet".